Skal vinylen ikke lægges i et vådrum, er det en klar fordel, at du selv ret nemt kan lægge det uden at investere i dyre redskaber. Du kan endda lægge det ovenpå dit eksisterende gulv, medmindre du har gulvtæppe, linoleum eller et eksisterende vinylgulv.
Vinyl er desuden en af de billigste løsninger til gulvbelægning, og du kan få det i et væld af designs. Vinyl er meget slidstærkt og bliver ved med at se flot ud i mange år, og så er det utroligt nemt at holde rent. Da vinyl er et forholdsvist blødt gulv, giver det desuden en behagelig akustik i rummet.